Diari Oficial de la Generalitat Valenciana


Sumari del DOGV 3118, del 10-11-1997 (1997/11187)

ACORD de 21 d'octubre de 1997, del Govern Valencià, pel qual es declara d'urgència l'ocupació, per expropiació forçosa, de les superfícies on s'ubiquen els sondatges d'aigües subterrànies Caldero-Fillola, situats a Bellús.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3118

Data del DOGV
:   10-11-1997

Secció del DOGV
:   ALTRES ANUNCIS - EXPROPIACIONS

Número del document
:   1997/11407


Data del document
:   21-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3728 ACORD de 21 d'octubre de 1997, del Govern Valencià, pel qual es declara d'urgència l'ocupació, per expropiació forçosa, de les superfícies on s'ubiquen els sondatges d'aigües subterrànies Caldero-Fillola, situats a Bellús. [97/C11459]
  
El Govern Valencià, en la reunió del dia 21 d'octubre de 1997, adoptà l'acord següent:
  
Mitjançant l'Ordre de 17 de gener de 1992, de la Conselleria d'Agricultura i Pesca, es va aprovar el Pla d'Obres i Millores Territorials (3.ª part) de la Zona d'Ordenació d'Explotacions de la Vall d'Albaida, que fa referència, entre altres obres, a les d'implantació i condicionament de regadius. Com a conseqüència d'això es va redactar el Projecte de posada en reg dels termes municipals de Bellús, Sempere, Benisuera i Alfarrasí, el qual va ser aprovat tècnicament amb data 9 de maig de 1995, mitjançant una resolució del conseller d'Agricultura, Pesca i Alimentació.
  
Aquest projecte pretén resoldre la problemàtica que plantegen les insuficiències de les infraestructures de regadiu actuals, agreujades amb la minva de superfícies de reg derivades de l'expropiació de terres amb motiu de la construcció de l'embassament de Bellús.
  
L'execució del projecte esmentat comporta la necessitat urgent de disposar de les aigües procedents de tres sondatges profunds realitzats al seu dia per l'IRYDA, denominats Caldero-Fillola, situats en el terme municipal de Bellús. Els processos d'adquisició voluntària per part de la Conselleria dels terrenys on es troben aquests sondatges han fracassat. Per tant, és necessari que la Conselleria d'Agricultura, Pesca i Alimentació obtinga la disponibilitat dels terrenys que més avant es relacionen, com més prompte millor, ja que sobre aquests s'ubicaran les instal·lacions necessàries per a dur a terme la pretesa posada en reg, com ara l'estació elevadora dels pous i el transformador corresponent, la demora de les quals suposa als agricultors dels termes afectats un perjudici evident.
  
El tràmit procedimental ha estat substanciat de conformitat amb la Llei d'Expropiació Forçosa i el seu reglament.
  
Per això, i d'acord amb el que disposa l'article 52 de la Llei d'Expropiació Forçosa, l'article 56 del seu reglament i la disposició final segona de la Llei de Govern Valencià, a proposta de la consellera d'Agricultura, Pesca i Alimentació, el Govern Valencià,
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per la Conselleria d'Agricultura, Pesca i Alimentació per a l'execució del projecte de posada en reg dels termes municipals de Bellús, Sempere, Benisuera i Alfarrasí.
  
Relació de béns afectats
  
1) Terme municipal de Bellús:
  
- Polígon 7, parcel·la 27.a.
  
- Propietari: Industrias Martí Tormo, SA.
  
- Domicili social: C/ El Salvador, núm. 29. València.
  
- Superfície que cal expropiar: 6.730 m2.
  
- Conreu: bosc baix.
  
- Superfície de servitud de pas de línia elèctrica: 83 metres lineals.
  
- Inscripció registral: finca 897, foli 94, tom 748, llibre de Bellús, inscripció 7a.
  
2) Terme municipal de Xàtiva:
  
- Polígon 7, parcel·la 25.a.
  
- Propietari: Luis Ferri Úbeda.
  
- Domicili: c/ Ausiàs March, núm. 37. L'Olleria.
  
- Conreu: bosc baix.
  
- Superfície de servitud de pas: 25 metres lineals.
  
- Inscripció registral: finca 1.273, foli 131, tom 748, llibre 12 de Xàtiva, inscripció 1a.
  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant la Direcció Territorial de la Conselleria d'Agricultura, Pesca i Alimentació, al·legacions només a l'efecte d'esmenar possibles errades que s'hagen produït en fer la llista dels béns i drets afectats per l'ocupació urgent.
  
Contra aquest acord, que posa fi a la via administrativa, s'hi pot interposar, després de la comunicació al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb el que s'estableix en els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals 10 i 11 de la Llei 30/1992), sense perjudici que els interessats puguen interposar qualsevol altre recurs que estimen oportú.
  
València, 21 d'octubre de 1997
  
El conseller secretari del Govern Valencià,